12. ฐานะการเงินและผลการดำเนินงาน

(1) งบการเงิน : ในระยะเวลา 3 ปีที่ผ่านมา (ปี 2545-2547) (ก) สรุปรายงานการสอบบัญชี

ในปี 2545 นางสาวรุ้งนภา เลิศสุวรรณกุล ผู้สอบบัญชีรับอนุญาต ทะเบียนเลข 3516 ในปี 2546
และ 2547 นางสาวรัตนา จาละ ผู้สอบบัญชีรับอนุญาต ทะเบียนเลข 3734 บริษัท สำนักงาน
เอินส์ท แอนด์ ยัง จำกัด ได้ตรวจสอบงบการเงินรวม สำหรับปีสิ้นสุดวันที่ 31 ธันวาคม
2545-2547 และแสดงความเห็นไว้อย่างไม่มีเงื่อนไข
ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

  (ข) สรุปงบการเงินรวม

[]

[]

[]

[]

[]

(ค) อัตราส่วนทางการเงินที่สำคัญ

[]

(2) คำอธิบายและการวิเคราะห์ฐานะการเงินและผลการดำเนินงาน (ก) ผลการดำเนินงาน 1.
ภาพรวมของผลการดำเนินงาน

ปี 2547 เป็นปีที่ประเทศจีนมีความต้องการวัตถุดิบยางพาราสูงมาก
จากภาวะเศรษฐกิจของประเทศจีนที่เติบโตในอัตราสูง
ทำให้ราคาวัตถุดิบยางพาราเพิ่มขึ้นอย่างต่อเนื่องและอยู่ในระดับสูงสุดในรอบ 10 ปีที่ผ่านมา
กลุ่มบริษัทสามารถเติบโตขึ้นโดยพิจารณาจากยอดขายปี 2547 ที่ 6,128 ล้านบาท เพิ่มขึ้น 1,555
ล้านบาท หรือร้อยละ 25% ทั้งนี้เป็นผลจากปริมาณการขายและราคาขายที่เพิ่มขึ้น
ทางด้านผลกำไรขั้นต้น ธุรกิจน้ำยางข้นสามารถสร้างกำไรขั้นต้นได้ 477 ล้านบาท
ในขณะที่ธุรกิจเส้นด้ายยางยืดเกิดผลขาดทุนขั้นต้น 15 ล้านบาท
เป็นผลจากภาวะที่ตลาดวัตถุดิบยางพารามีการเติบโต ในขณะที่ตลาดสินค้าสำเร็จรูปยางกลับทรงตัว
ผู้ผลิตสินค้าสำเร็จรูปได้รับผลกระทบจากการที่ต้นทุนวัตถุดิบสูง แต่ไม่สามารถเพิ่มราคาขายได้
อย่างไรก็ตามในผลกำไรของธุรกิจหลักที่มีสัดส่วนมากกว่าธุรกิจรองก็สามารถรองรับผลขาดทุนที่เกิดขึ้นได้
และทางบริษัทคาดหวังว่าหากสถานการณ์ตลาดดีขึ้น
ธุรกิจเส้นด้ายยางยืดจะกลับมาสร้างกำไรให้กับบริษัทได้

2. ผลการดำเนินงานของกลุ่มธุรกิจหลัก

  กลุ่มน้ำยางข้น :

(1) รายได้จากการขาย ปี 2547 อยู่ที่ 5,657 ล้านบาท เพิ่มขึ้น 1,474 ล้านบาทหรือร้อยละ 35
เมื่อเทียบกับปี 2546 เป็นผลจากการเพิ่มขึ้นของปริมาณการขาย 18,069 ตันหรือเพิ่มขึ้นร้อยละ 13
และการที่ราคาขายเพิ่มขึ้นจากการปรับตัวตามราคาวัตถุดิบ
ทำให้ราคาขายเฉลี่ยเพิ่มขึ้นจากปีก่อนร้อยละ 20

(2) รายได้อื่น มีผลขาดทุน 28 ล้านบาท เนื่องจากเกิดผลขาดทุนจากอัตราแลกเปลี่ยน 46
ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 5,574 ล้านบาท เพิ่มขึ้น
1,460 ล้านบาท หรือ ร้อยละ 35 เนื่องจากปริมาณการขายและราคาวัตถุดิบที่สูงขึ้น

(4) กำไร (ขาดทุน) กำไรสุทธิ 38 ล้านบาท ลดลง 30 ล้านบาท หรือลดลงร้อยละ 44
อัตรากำไรสุทธิลดลงมาอยู่ที่ร้อยละ 0.67 (จากอัตรากำไรสุทธิปี 2546 อยู่ที่ร้อยละ 1.64)
เป็นผลกระทบจากอัตราแลกเปลี่ยนที่ผันผวน

(5) อัตราผลตอบแทนต่อผู้ถือหุ้น ไม่มีการจ่ายเงินปันผลในปี 2547

กลุ่มเส้นด้ายยางยืด : (1) รายได้จากการขาย ปี 2547 มีรายได้จากการขาย 863 ล้านบาท
เพิ่มขึ้น 208 ล้านบาท หรือร้อยละ 32 เป็นผลจากการเพิ่มขึ้นของกำลังการผลิต
ทำให้ปริมาณการขายสูงขึ้นมาอยู่ใน

ระดับ 11,124 ตัน หรือ เพิ่มขึ้นร้อยละ 12 ราคาขายได้เพิ่มขึ้นจากการปรับตัวตามราคาวัตถุดิบ
ทำให้ราคาขายเฉลี่ยเพิ่มขึ้นจากปีก่อนร้อยละ 15 แต่เพิ่มน้อยกว่าการปรับตัวขึ้นของราคาวัตถุดิบ
จึงเกิดขาดทุนขั้นต้น

(2) รายได้อื่น อยู่ที่ 6 ล้านบาท ลดลงมากถึง 32 ล้านบาท หรือร้อยละ 85 เนื่องจากปี 2546
เกิดกำไรจากการขายสินทรัพย์ถาวร 25 ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 920 ล้านบาท เพิ่มขึ้น 141
ล้านบาท หรือร้อยละ 18 เนื่องจากปริมาณการขายและราคาวัตถุดิบที่เพิ่มขึ้นมาอยู่ในระดับที่สูง

(4) กำไร (ขาดทุน) มีผลขาดทุนสุทธิ 57 ล้านบาท ลดลงกว่าปี 2546 ที่มีผลขาดทุนสุทธิ 80
ล้านบาท ผลขาดทุนเกิดจากราคาวัตถุดิบที่อยู่ในระดับสูงมาก
แต่ไม่สามารถปรับราคาขายได้ตามต้นทุนที่สูงขึ้นทั้งหมด อย่างไรก็ตาม ภาวะการปรับราคาขายในปี
2547 ถือว่าดีกว่าปีก่อน ทำให้มีผลขาดทุนลดลง

(5) อัตราผลตอบแทนต่อผู้ถือหุ้น ไม่มีการจ่ายเงินปันผลในปี 2547

  (ข) สถานะการเงิน

1. สินทรัพย์ สินทรัพย์รวมอยู่ที่ 3,334 ล้านบาท เพิ่มขึ้น 349 ล้านบาท หรือเพิ่มขึ้นร้อยละ 12
จากปี 2546 เป็นการเพิ่มในสินทรัพย์หมุนเวียน 282 ล้านบาท และเพิ่มในสินทรัพย์ไม่หมุนเวียน 67
ล้านบาท

1.1 ส่วนประกอบของสินทรัพย์ ในปี 2547 ส่วนประกอบที่สำคัญ คือ - สินทรัพย์หมุนเวียน อยู่ที่
2,154 ล้านบาท เพิ่มขึ้น 282 ล้านบาท มาจากรายการหลักที่สำคัญคือ ลูกหนี้การค้าเพิ่มขึ้น 150
ล้านบาท หรือเพิ่มร้อยละ 17 และสินค้าคงเหลือเพิ่มขึ้น 176 ล้านบาท หรือเพิ่มร้อยละ 22
ซึ่งแปรผันตามตามราคาวัตถุดิบที่สูงขึ้น
โดยมีระยะเวลาเก็บหนี้และระยะเวลาขายสินค้าเฉลี่ยใกล้เคียงกันกับปีที่แล้ว

- ที่ดิน อาคารและอุปกรณ์ อยู่ที่ 1,004 ล้านบาท เพิ่มขึ้น 36 ล้านบาท
โดยมีการลงทุนเพิ่มกำลังการผลิตในธุรกิจน้ำยางข้น ซึ่งเป็นธุรกิจที่สร้างรายได้หลักให้แก่บริษัท

1.2 คุณภาพสินทรัพย์ - สินทรัพย์

ในปี 2547 บริษัทมีการสำรองการเสื่อมสภาพและการลดมูลค่าของสินค้าคงเหลือ จำนวน 3.31
ล้านบาท ซึ่งมีสัดส่วนที่น้อยเพียงร้อยละ 0.34 ของสินค้าคงเหลือรวม

  - ลูกหนี้ ณ วันที่ 31 ธันวาคม 2547 บริษัทและบริษัทย่อยมีลูกหนี้การค้าก่อน

หักค่าเผื่อหนี้สงสัยจะสูญ จำนวน 1,026 ล้านบาท มีโครงสร้างลูกหนี้ ดังนี้
ยังไม่ครบกำหนดชำระร้อยละ 63 และเกินกำหนดชำระน้อยกว่า 365 วัน ร้อยละ 36
ส่วนที่ตั้งค่าเผื่อหนี้สงสัยจะสูญไว้ครบแล้ว มีจำนวน

18 ล้านบาท หรือเพียงร้อยละ 2 ซึ่งส่วนใหญ่ผิดนัดชำระเกินกว่า 1 ปี
หรืออยู่ระหว่างการดำเนินคดี

2. สภาพคล่อง 2.1 กระแสเงินสด ณ สิ้นปี 2547 งบรวมมีการเปลี่ยนแปลงกระแสเงินสด ดังนี้ -
เงินสดรับ (จ่าย) จากกิจกรรมดำเนินงาน ปี 2547 มีเงินสดจ่ายจากกิจกรรมดำเนินงาน 272
ล้านบาท แต่จัดได้ว่าสถานะของเงินสดจ่ายจากการดำเนินงานดีกว่าในปี 2546 ซึ่งมียอดจ่ายสูงถึง
408 ล้านบาท โดยระดับของการใช้เงินน้อยลง 208 ล้านบาท เกิดจาก

  1. กระแสเงินสดจากการดำเนินงานเพิ่ม 13 ล้านบาทจากค่าเสื่อมราคาที่สูงขึ้น

  2. ปี 2547 ลงทุนเพิ่มในลูกหนี้การค้าและสินค้าคงเหลือ 337 ล้านบาท น้อยกว่าปี

2546 ที่ต้องลงทุนเพิ่ม 521 ล้านบาท หรือจ่ายเงินสดลงทุนเพิ่มน้อยลง 184 ล้านบาท

- เงินสดสุทธิจาก (ใช้ไปใน) ในกิจกรรมลงทุน ปี 2547 มียอดเงินสดใช้ไปในกิจกรรมลงทุน 143
ล้านบาท โดยลงทุนเพิ่มในสินทรัพย์ถาวรของกลุ่มน้ำยางข้นเป็นหลัก เพื่อขยายกำลังการผลิต

- เงินสดสุทธิจาก (ใช้ไปใน) กิจกรรมจัดหาเงิน ปี 2547 มียอดเงินสดสุทธิจากกิจกรรมจัดหาเงิน
409 ล้านบาท เกิดจากการก่อหนี้เพื่อใช้ในการดำเนินงานและลงทุนในสินทรัพย์ถาวร

2.2 อัตราส่วนสภาพคล่องที่สำคัญ - อัตราส่วนสภาพคล่อง อยู่ที่ 0.87 เท่า ลดลงจาก 0.92
เท่าของปีก่อน การเปลี่ยนแปลงสำคัญเกี่ยวกับรายการค้าปกติ คือ
การก่อหนี้ระยะสั้นเพิ่มเพื่อลงทุนเพิ่มในลูกหนี้การค้าและสินค้าคงเหลือ

- อัตราส่วนสภาพคล่องหมุนเร็ว อยู่ในระดับ 0.46 เท่า ลดลงจาก 0.49 เท่าในปีก่อน
แม้ว่าสินทรัพย์ที่มีสภาพคล่องสูง คือ เงินสดและลูกหนี้การค้าจะเพิ่มขึ้น
แต่อัตราการเพิ่มของหนี้สินหมุนเวียนสูงกว่าการเพิ่มของสินทรัพย์หมุนเวียนเล็กน้อย 2.3
ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2547

บริษัทและบริษัทย่อยมีหนี้ระยะสั้นที่ครบกำหนดในปี 2548 รวม 85 ล้านบาท คาดว่า
บริษัทจะมีกระแสเงินสดที่เพียงพอต่อการชำระหนี้ในปี 2548
จากรายการที่บวกกลับในกระแสเงินสดรับ คือ
ค่าเสื่อมราคาและค่าใช้จ่ายรอตัดบัญชีที่คาดว่าจะเกิดในปี 2548
ซึ่งเพียงพอต่อการชำระคืนหนี้ดังกล่าว

  3. รายจ่ายลงทุน

  3.1 รายจ่ายลงทุนที่ผ่านมาของบริษัทในปี 2547 บริษัทมีการจ่ายเงินลงทุนใน

บริษัทร่วมและบริษัทย่อยรวม 13.47 ล้านบาท ตามหมายเหตุประกอบงบการเงินปี 2547 ข้อ 8
ระหว่างหน้า 15 ถึง17

4. แหล่งที่มาของเงินทุน 4.1 ความเหมาะสมของโครงสร้างเงินทุน
อัตราส่วนหนี้สินต่อส่วนของผู้ถือหุ้น อยู่ที่ 4.07 เท่าเพิ่มขึ้นจาก 3.24 เท่าในปี 2546
เกิดจากหนี้สินรวมเพิ่ม 394 ล้านบาท แต่ส่วนผู้ถือหุ้นลดลงรวม 46 ล้านบาท
การเพิ่มส่วนใหญ่ของหนี้สินเกิดจากการลงทุนเพิ่มในสินทรัพย์หมุนเวียนที่เกิดจากการขยายการดำเนินงาน
ดังนั้น
เงินกู้ระยะสั้นจากสถาบันการเงินที่เพิ่มขึ้นนี้เป็นการลงทุนในสินทรัพย์ที่มีคุณภาพและมีเหตุผลทางธุรกิจรองรับ

  4.2 ส่วนของผู้ถือหุ้น อยู่ที่ 658 ล้านบาท ลดลง 46 ล้านบาท หรือลดลงร้อยละ 7

เกิดจากผลขาดทุนในปี 2547 จำนวน 40
ล้านบาทและส่วนของผู้ถือหุ้นส่วนน้อยของบริษัทย่อยลดลงอีก 6 ล้านบาท

  4.3 หนี้สิน หนี้สินระยะยาวคิดเป็นร้อยละ 7 ของหนี้สินรวม อัตราดอกเบี้ยจะ

ลอยตัวตามดอกเบี้ยขั้นต่ำของธนาคาร รายละเอียดเงินกู้ยืมระยะยาวอยู่ในหมายเหตุงบการเงินปี
2547 ข้อที่ 12 หน้า 20 ถึง 22 ส่วนหนี้สินระยะสั้นที่มีต้นทุนดอกเบี้ยคิดเป็นร้อยละ 86
ของหนี้สินรวม ดังนั้น การเปลี่ยนแปลงของอัตราดอกเบี้ยตลาดจะมีผลต่อการดำเนินงานของบริษัท
ซึ่งไม่ได้มีการป้องกันความเสี่ยงไว้ แต่มีนโยบายควบคุมความเสี่ยง
โดยกำหนดระยะเวลาก่อหนี้ระยะสั้นแปรตามแนวโน้มอัตราดอกเบี้ย เช่น ในแนวโน้มดอกเบี้ยขาขึ้น
บริษัทจะก่อหนี้ระยะสั้นด้วยอัตราดอกเบี้ยคงที่ระยะเวลานาน 6-12 เดือน